Tiranin saarta (keskellä) ympäröivän alueen kartta. Tiukasti määriteltynä Tiraninsalmella tarkoitetaan vain Tiraninsaaren länsipuoleista salmea, laajemmin tulkittuna koko seutua useine salmineen.
Tiraninsalmi sijaitsee Egyptin Siinain niemimaan eteläosan ja Saudi-Arabian luoteisosan välillä.  
Tiraninsalmi sijaitsee Egyptin Siinain niemimaan eteläosan ja Saudi-Arabian luoteisosan välillä.TiraninsalmiTiraninsalmi sijaitsee Egyptin Siinain niemimaan eteläosan ja Saudi-Arabian luoteisosan välillä.
**Tiraninsalmi** (arab. مضيق تيران‎, *Maḍīq Tīrān*) on salmi Punaisella merellä, joka yhdistää yhdistää Akabanlahden Punaisenmeren pääaltaaseen.

Salmen merileveys on noin 13 kilometriä, ja salmi on saanut nimensä siellä sijaitsevan, Egyptille kuuluvan Tiranin saaren mukaan. Salmen länsipuolella on Egyptille kuuluva Sharm el-Sheikin kaupunki Siinain niemimaalla. Salmen itäpuolella on Arabian niemimaalla sijaitseva Saudi-Arabia. Tiranin saaren itäpuolella sijaitsee hieman pienempi Sanafirin saari.

Tiraninsalmi on strategisesti tärkeä Israelin eteläiselle merenkululle. Tiranin saari jakaa salmen kahteen pienempään salmeen, joista läntisempi on tärkeämpi merenkululle. Tiranin saarelle sijoitettiin monikansalliset tarkkailijajoukkoja Kuuden päivän sodan tapahtumien vuoksi. Joukot havainnoivat, että laivat päästetään vapaasti kulkemaan salmen länsiosan läpi. 

Historioitsija Prokopioksen mukaan Tiranin saarella oli itsenäinen juutalaisyhteisö, kunnes 500-luvulla Bysantti valloitti saaren. Saarta kutsuttiin silloin nimellä "Lotabe".

Tiraninsalmen siltahanke
------------------------

Tiraninsalmen ylittävän, Egyptin ja Saudi-Arabian tieverkot yhdistävän, kokonaisuudessaan 32 kilometrin pituisen Tiraninsalmen sillan, josta käytetään myös nimeä *Kuningas Abdullahin silta*, rakentamisesta on keskustelu vuodesta 1988 lähtien. Silta yhdistäisi Egyptin Sharm el-Sheikhin Saudi-Arabian Tabukin lähellä sijaitsevaan Ras Hamidiin (Ras Humaid). Vuonna 2011 Egyptin liikenneministeriö vahvisti Egyptin hyväksyvän hankkeen osaltaan, jolloin periaatteellinen poliittinen yhteisymmärrys siltahankkeen totetuttamisesta saavutettiin Saudi-Arabian ja Egyptin välillä. Israel ja Jordania eivät kuitenkaan kannata hanketta. Israelin perustamisen jälkeen tieliikenne on vuodesta 1948 lähtien Egyptin ja Saudi-Arabian välillä hoidettu joko lauttayhteyksin tai maanteitse Israelin kautta. 

Hankkeen kustannusarvion suuruusluokaksi on esitetty 3, 4 tai 5 miljardia dollaria. Vuonna 2008 hankkeesta kiinnostuneilta tahoilta arvioitiin jo voitavan pyytää jo aiesuunnitelmia, tendereitä. Hanke kohtasi kuitenkin vastustusta esimerkiksi Egyptin parlamentissa. Mielipiteiden sittemmin vaihtuessa saudiarabialainen Binladin Group on lupautunut rahoittamaan kolmen miljardin dollarin hankkeen yhteistyössä Egyptin valtiollisen Arab Contractors yrityksen kanssa. Sillan rakentamiskustannuksia on hahmoteltu katettavan ylitysmaksuilla. Esimerkiksi vuosittain miljoonat Saudi-Arabiaan pyhiinvaellusmatkalle tulevat matkailijat voisivat arvioiden mukaan maksaa sillan käyttämisestä. 

Esimerkiksi Egyptin presidentti Mohammed Mursi, joka sittemmin syöstiin vallasta, ylisti vuoden 2013 alussa hankkeen mahdollistavan kaupankäynnin lisäämisen ja mahdollistavan lähialueiden taloudellisen kehityksen. Hankkeeseen varovaisesti ja varoituksella suhtautuvat ovat vaatineet kunnollista tieteellistä ympäristön, sosiaalisten ja taloudellisten vaikutusten arviointia ennen hankkeen eteenpäin viemistä. Hankkeesta on kaivattu esimerkiksi läpinäkyvästi toteutettua ympäristövaikutusten arviointimenettelyä ennen rakentamiseen ryhtymistä. Sillan ei haluttaisi kulkevan herkkien luonnonsuojelualueiden läpi. Esimerkiksi Tiraninsaari on suojelualuetta, jonka alueella merikilpikonnat ja monet merilinnut lisääntyvät. Seudun koralliriutoilla viihtyy muun muassa uhanalainen dugongi. 

* Sharm-el Sheikin rantaa (alaosassa), Tiraninsalmi ja Tiranin saari (yläosassa).Sharm-el Sheikin rantaa (alaosassa), Tiraninsalmi ja Tiranin saari (yläosassa).
* Tiraninsalmi.Tiraninsalmi.

Lähteet
-------

1. 1 2 3 4 5  Egypt-Saudi bridge: Is the government sacrificing natural resources for short-term gains?  3.2.2013. egyptindependent.com. Viitattu 26.7.2015. (englanniksi)
2. 1 2 3 4  Crossing the Red Sea: Egypt Approves Massive Bridge to Saudi Arabia  18.7.2011. spiegel.de. Viitattu 26.7.2015. (englanniksi)
3. 1 2  Tenders for $4bn Saudi-Egypt causeway this year  1.3.2008. arabianbusiness.com. Viitattu 26.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Tiraninsalmi** Wikimedia Commonsissa

* Earth Observatory:S trait of Tiran, Red Sea and Gulf of Aqaba (5.8.2014) (englanniksi) (earthobservatory.nasa.gov)